Despre rugăciune şi despre o vulpe 


Din “Proloage” 


In Egipt, unde în vechile vremuri creştine existau multe mănăstiri mari, un mo- 
nah se imprietenise cu un felah (un ţăran agricultor), neînvăţat şi cam naiv. 


Odată, taranul i-a spus monahului: Şi eu Îl cinstesc pe Dumnezeu, care a făcut 
această lume! În fiecare seară torn într-o strachină lapte de capră şi îl pun sub 
palmier. Noaptea, Dumnezeu vine şi bea tot lăpticul meu. Îi place foarte mult. 
Niciodată nu a mai rămas în strachină nici o picătură. 


Auzind vorbele acestea, monahul nu a putut să nu izbucnească în râs. Cu blân- 
deţe şi pe înţeles i-a explicat prietenului său că Dumnezeu nu avea nevoie de 
lapte de capră. Totuşi ţăranul a stăruit cu încăpățânare în părerea sa. Şi atunci 
monahul i-a propus ca în noaptea următoare să stea la pândă şi şă vadă ce se va 
întâmpla după ce va pune strachina cu lapte sub palmier. 


Zis şi făcut. Când a venit seara, monahul şi ţăranul s-au ascuns undeva, mai de- 
parte şi curând au văzut la lumina lunii cum s-a furişat spre strachină o vulpe 
mică şi a băut tot laptele. 


Ca un trăsnet l-a lovit pe ţăran această descoperire. 
- Da, a recunoscut el zdrobit, acum văd că nu a fost Dumnezeu! 


Monahul a încercat să îl aline pe ţăran şi a început să-l explice că Dumnezeu 
este Duh, că el este cu totul astfel față de lumea noastră, că oamenii Îl cunosc pe 
EI într-un chip aparte... Dar ţăranul a stat înaintea lui numai cu capul plecat. 
Apoi a început să plângă şi a plecat la bordeiul său. 


Monahul a plecat şi el la chilia lui. Dar, apropiindu-se de ea a văzut uimit la uşă 
un Înger, tăindu-l calea. Şi cuprins de frică, a căzut în genunchi, iar Îngerul a 
spus: 

- Omul acela simplu nu avea nici educaţie, nici ştiinţă de carte, nici înţelepciune 
ca să-l cinstească pe Dumnezeu astfel decât o făcea. Iar tu, cu înţelepciunea şi 
erudiţia ta, i-ai luat această posibilitate. 


Tu crezi fără îndoială că ai judecat corect? Insă nu ştii un lucru, o, înţeleptule: 
că Dumnezeu, uitându-se la inima sinceră a acelui ţăran, în fiecare noapte tri- 
mitea sub palmier o vulpe mică, ca să îl mângâie şi să primească jertfa lui. 


(Extras din cartea scrisă de Arhimandritul Tihon (Şehunov) - Nesfinţii sfinţi 
şi alte povestiri) 


